**Fyrværkeri og CO2**

Debatten om klimabelastningen fra fyrværkeri lider til tider af mangel på proportioner og perspektiv.

Vi har samlet nogle eksempler for at illustrere fakta, som er væsentlige for debatten:

1. **Danmarks samlede import af fyrværkeri og CO2 udledning**

Der importeres ca. 450 40-fods containere med fyrværkeri (både konsum- og festfyrværkeri) til Danmark.

En 40-fods container indeholder i gennemsnit ca. 3 tons NEM.

Den samlede udledning fra fyrværkeri andrager således **213.000 kg** CO2.

Svarende til **0.00033%** af den samlede udledning.

**Kilde:** <https://www.umweltbundesamt.de/sites/default/files/medien/479/publikationen/uba_hg_silvesterfeuerwerk_dez23.pdf>

1. **Byen fejrer nytårsaften for indbyggere – og der afbrændes et større fyrværkeri på torvet.**

**Miljøregnskab for transport til/fra:**

Der kommer 500 tilskuere i 300 biler til nytårsshowet.

De 300 biler kører i gennemsnit 20 km frem og tilbage dvs. 6.000 km.

De 300 biler har et gennemsnitligt forbrug på 15 km/liter benzin.

1 liter benzin udleder 2,38 kg CO2.

Dvs. der forbrændes 400 liter benzin – som **udleder 952 kg CO2**

**Kilde**: <https://ing.dk/holdning/mindre-co2-udledninger-er-en-kaempe-forretning-os-alle>

**Miljøregnskab for fyrværkeriet**

Der er tale om et stort fyrværkeri – og der afskydes 45 kg NEM. (Tivolifyrværkeri lørdag aften)

45 kg NEM **udleder 7,1 kg CO2 (0,158 kg per kg NEM).**

Dvs. transporten til/fra fyrværkeriet udleder **134 gange så meget CO2 som selve fyrværkeriet.**

**Kilde:** <https://www.umweltbundesamt.de/sites/default/files/medien/479/publikationen/uba_hg_silvesterfeuerwerk_dez23.pdf>

<https://www.regionh.dk/til-fagfolk/trafik/Groenne-koeretoejer/Sider/Elbilers-klimapaavirkning.aspx>

1. **Hunde og CO2**

En mellemstor hund udleder ca. **15 kg** CO2 årligt. Her er tale om CO2 udledning alene fra foder.

Der er **800.000 – 850.000** hunde i Danmark, og tager vi en mellemstor hund som gennemsnit, udledes mindst **12.000.000 kg** CO2 alene fra foder.

Kilde: <https://videnskab.dk/naturvidenskab/hvilket-kaeledyr-er-mest-klimavenligt-hund-eller-kat/>

I forhold til fyrværkeri (**213.000 kg CO2**) **er der altså tale om en faktor 56.**

1. **Grill og CO2**

3 kg grillkul udleder kg ca. 11 kg CO2

En raket med **75 gram** NEM udleder **11,50 gram CO2** (størst tilladte danske raket).

En raket med **20 gram** NEM udleder   **3,06** gram CO2  (størst tilladte tyske raket).

**3 kg** grillkul svarer til anvendelse af    **956 stk.** størst tilladte danske raket.

**3 kg** grillkul svarer til anvendelse af **3.596 stk.** størst tilladte danske raket.

<https://wwf.dk/nyhed/grill-regnskoven-op-i-roeg/>

1. **Streaming og CO2**

The Shift Project vurderer, at en times videostreaming udleder 400 gram CO2, , hvilket svarer til at køre 2-3 kilometer i bil. Sidder en familie på 3 og streamer på hver deres skærm 2 timer en aften, svarer det til, at der bliver kørt 12-18 kilometer i en bil. Den høje udledning skyldes blandt andet, at streamingkvaliteten hele tiden bliver bedre, hvilket betyder overførsel af mere og mere data.

Der beskrevne aften udleder således ca. 1.200 gram CO2  – som svarer til 17 mellemstore danske batterier med 500 gram NEM eller ca. 100 af de størst tilladte raketter. Reelt mere fyrværkeri, end en gennemsnitlig dansk familie bruger nytårsaften

Kilde: <https://taenk.dk/forbrugerliv/baeredygtighed/saa-meget-paavirker-dit-internetforbrug-klimaet>